Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 664/12/8802	Košice I, 21.10.2014
EEČ : 2-63-396-2014

U Z N E S E N I E

Trestná vec:	obvinený XXXXX a spol.  
Prečin:	Výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Košice I
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX I zo dňa 21.10.2014, spisová značka 3 Pv 664/12/8802, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
- v Košiciach dňa 17.11.2012 v čase okolo 18.00 hod. na ul. Kurskej č. 7 po spoločnej dohode fyzicky napadli XXXXX tak, že ho najprv prostredníctvom domofónu vylákali von pred blok na parkovisko, kde ho potom začali udierať dlaňou do oblasti tváre, kopli ho do oblasti brucha a potom ho udierali päsťami do oblasti hlavy, čím mu nespôsobili zranenia, ktoré by si vyžiadali dobu liečenia
- v Košiciach dňa 17.11.2012 v čase okolo 19.40 hod. na Dominikánskom nám. pred barom Koloseum XXXXX napadol XXXXX tak, že potom ako ho náhodne stretol pred barom, ho udrel päsťou do hrude a po útoku mu povedal, aby šiel späť do baru Koloseum, čím mu takto nespôsobil zranenia, ktoré by si vyžiadali dobu liečenia.

Uznesením prokurátora Okresnej prokuratúry XXXXX I zo dňa 21.10.2014, spisová značka 3 Pv 664/12/8802, bola určená všetkým obvineným skúšobná doba v trvaní 16 mesiacov.
Odôvodnenie:
	XXXXX prokuratúry XXXXX I uznesením zo dňa 26.04.2013 sp. zn. 3 Pv 664/12, podľa § 216 ods. 1 Trestného poriadku podmienečne zastavil trestné stíhanie obvinených XXXXX a spol., za prečin výtržníctva formou spolupáchateľstva podľa § 20 k § 364 ods. 1 písm. a / Trestného zákona, ktorého sa dopustili tak, že 
- v Košiciach dňa 17.11.2012 v čase okolo 18.00 hod. na ul. Kurskej č. 7 po spoločnej dohode fyzicky napadli XXXXX tak, že ho najprv prostredníctvom domofónu vylákali von pred blok na parkovisko, kde ho potom začali udierať dlaňou do oblasti tváre, kopli ho do oblasti brucha a potom ho udierali päsťami do oblasti hlavy, čím mu nespôsobili zranenia, ktoré by si vyžiadali dobu liečenia
- v Košiciach dňa 17.11.2012 v čase okolo 19.40 hod. na Dominikánskom nám. pred barom Koloseum XXXXX napadol XXXXX tak, že potom ako ho náhodne stretol pred barom, ho udrel päsťou do hrude a po útoku mu povedal, aby šiel späť do baru Koloseum, čím mu takto nespôsobil zranenia, ktoré by si vyžiadali dobu liečenia.

	Podľa § 216 ods. 2 Trestného poriadku bola obvineným určená skúšobná doba v trvaní 16 / šestnásť / mesiacov.

	Uznesenie o podmienečnom zastavení trestného stíhania nadobudlo právoplatnosť dňa 10.05.2013, teda skúšobná doba plynula od dňa 11.05.2013 do 10.09.2014.

	V zmysle § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil.

	Po skončení skúšobnej doby boli vyžiadané odpisy z registra trestov, charakteristiky z Obvodného úradu XXXXX, odbor všeobecnej vnútornej správy, podľa miesta trvalého bydliska obvinených, ako aj správa ohľadne toho, či sa voči obvineným nevedie trestné stíhanie za skutok, ktorého by sa mali dopustiť v skúšobnej dobe podmienečného zastavenia trestného stíhania.
  
	Zo správ vyplýva, že obvinení nebolí riešení priestupkovo, nevedie sa voči ním trestne stíhanie a neboli ani odsúdení v priebehu plynutia skúšobnej podmienečného zastavenia trestného stíhania.

	Na  základe  týchto materiálov bolo preukázané, že obvinení XXXXX a ml. XXXXX počas skúšobnej doby podmienečného zastavenia trestného stíhania viedli riadny život a nedopustili sa trestnej činnosti, čím splnili podmienky na vydanie rozhodnutia o osvedčení sa.

Poučenie:
Proti tomuto uzneseniu je prípustná sťažnosť, ktorú je  možné podať do 3 dní odo dňa doručenia na Okresnú prokuratúru XXXXX I.Sťažnosť má odkladný účinok. Právoplatnosťou   tohto   uznesenia   nastávajú   účinky  zastavenia  trestného stíhania. / § 217 ods. 4 Tr. poriadku, § 9 ods. 1 písm. e / Tr. poriadku / . 

Mgr. Jozef Stanko
prokurátor